Lav et referat af nedenstående tekst:

Tekst:
En hurtig, men intens influenza sendte søndag aften den 26-årige danske paddlesurfer, Casper Steinfath, i sandet på den første dag af VM i Stand Up Paddling i El Salvador. Det oplyses i en pressemeddelelse. Nordjyden lå hele lørdag under dynen på hotellet med 38,9 i feber. Selvom han blev bedre i løbet af søndagen, blev han ikke frisk nok til sprinten og tabte muligheden for at genvinde den guldmedalje i sprint, som han vandt i Danmark i 2017. - Det er mega frustrerende. Jeg har trænet i lang tid mod det her. Jeg føler, at jeg kunne vinde den her, for forholdene lå perfekt til mig med stærk strøm og svære bølger, fortæller Casper Steinfath. Vikar fra Klitmøller Da det blev klart, at Casper Steinfath ikke kunne præstere optimalt, fik 18-årige Christian Andersen fra Klitmøller mulighed for at vise sit værd på vandet. Han nåede helt til semifinalen men rød ud i et hårdt heat, hvor han måtte se sig slået. - Det er nok den vildeste dag, som jeg har oplevet til et VM: Casper blev syg og jeg fik lov til repræsentere Danmark i hans sted. Jeg fik besked en time før sprinten, så jeg følte mig ikke 100 procent klar. Men jeg er godt tilfreds, selvom jeg ikke nåede finalen, for jeg padlede næsten lige op med de helt store, siger Christian Andersen. Ny chance til VM onsdag Onsdag venter finalen, og i den er disciplinen technical race, der danske Casper Steinfaths favorit. Banen er hele fem kilometer lang. - Banen ligger godt til mig, og det kræver mere snilde end rå power at vinde i de her forhold. Dét er min chance, selvom min krop ikke er på 100 procent, siger Casper Steinfath, der kan teste kroppen i et - på papiret - let indledende heat tirsdag aften dansk tid.

Referat:
Håbet om en femte verdensmestertitel til Klitmøller-surferen Casper Steinfath forsvandt foreløbig søndag aften i en febertåge ved VM i Stand Up Paddling. Han får måske en ny chance på onsdag.